rejauldu/bengali-wikipedia huggingface dataset:
থাম্ব|upright=1.7|১০২০ (নোটে "শত মিলিয়ন বিলিয়ন") পেঙ্গো, হাঙ্গেরিতে প্রচলিত সর্বোচ্চ এককের ব্যাংকনোট, ১৯৪৬। ১০২১ ("মিলিয়ার্ড বিলিয়ন") পেঙ্গোর নোট মুদ্রিত হয়েছিল, কিন্তু চালু হয়নি।  অতিমুদ্রাস্ফীতি () অত্যন্ত উচ্চহারের ও সাধারণত ত্বরাণ্বিত গতির মুদ্রাস্ফীতি। সমস্ত পণ্যের মূল্য বৃদ্ধির সাথে সাথে এটি স্থানীয় মুদ্রার বাস্তব মূল্যের দ্রুত অবক্ষয়সাধন করে। এর ফলে জনগণ ঐ মুদ্রার স্বত্বাধিকার কমিয়ে সাধারণত আরও সুস্থিত বিদেশি মুদ্রায় পরিবর্তন করে। মূলধনের কার্যকর নিয়ন্ত্রণ ও মুদ্রা উপকল্পন স্বল্পমেয়াদি অতিমুদ্রাস্ফীতি সমাপ্তির প্রচলিত সমাধান, কিন্তু এই নীতিগুলির পিছনে গুরুত্বপূর্ণ সামাজিক ও অর্থনৈতিক মূল্য রয়েছে। এই সমাধানগুলির ব্যর্থ বাস্তবায়ন অতিমুদ্রাস্ফীতিকে উত্তেজিত করে। বিভিন্ন রাষ্ট্রশক্তি এইসব সমাধানের দিকে না ঝুঁকে সাংগঠনিক সমস্যাকে সমাধান করার চেষ্টা করে, যাতে একইসঙ্গে মুদ্রাস্ফীতির হার ধীরগতিতে কমে এবং পরবর্তী অর্থনৈতিক ধাক্কার সামাজিক মূল্য কমে।  নিম্ন মুদ্রাস্ফীতিতে মূল্যবৃদ্ধির প্রক্রিয়া দীর্ঘায়িত হয় এবং আগেকার বাজারদর চর্চাকারী ছাড়া সাধারণদের পক্ষে উল্লেখযোগ্য নয়, কিন্তু অতিমুদ্রাস্ফীতিতে দ্রুতহারে ও নিরবিচ্ছিন্নভাবে বাজারদর, পণ্যের মূল্য ও মুদ্রার সরবরাহ বৃদ্ধি পায়। তবে সাধারণত মুদ্রার সরবরাহের তুলনায় বাজারদর আরও দ্রুতহারে বৃদ্ধি পায়, কারণ জনগণ যত দ্রুত সম্ভব এই অবমূল্যায়িত মুদ্রার কবল থেকে নিজেদের মুক্ত করার চেষ্টা করবে। এর ফলে মুদ্রার বাস্তব ভাণ্ডার () যথেষ্টভাবে কমে যায়।Bernholz, Peter 2003, chapter 5.3   প্রভাব  অতিমুদ্রাস্ফীতি শেয়ার বাজারের মূল্য বৃদ্ধি করে, সরকারি ও বেসরকারি সঞ্চয়ের ক্রয়ক্ষমতা প্রায় শূন্য হয়ে যায়, অর্থনীতিকে স্থাবর সম্পত্তি রক্ষণের দিকে বিকৃত করে, মুদ্রার ভিত্তিকে দেশত্যাগ করে এবং পীড়িত দেশটি বিনিয়গের পক্ষে ঘৃণ্য হয়ে ওঠে।   তথ্যসূত্র    আরও পড়ুন      Cagan, Phillip, "The Monetary Dynamics of Hyperinflation." In Milton Friedman, ed., Studies in the Quantity Theory of Money. Chicago: University of Chicago Press, 1956.  Shun-Hsin Chou, The Chinese Inflation 1937–1949, New York, Columbia University Press, 1963,    a popular description of the 1789–1799 inflation  Wolfgang Chr. Fischer (Editor), "German Hyperinflation 1922/23 – A Law and Economics Approach", Eul Verlag, Köln, Germany 2010.    বহিঃসংযোগ    বিষয়শ্রেণী:আর্থিক সংকট
নিরঞ্জনা অনুপ হলেন একজন ভারতীয় অভিনেত্রী যিনি মূলত মালায়লাম চলচ্চিত্রে তার ভূমিকার জন্য পরিচিত। নিরঞ্জনা একজন প্রশিক্ষিত ভরতনাট্যম এবং কুচিপুডি নৃত্যশিল্পী।   কর্মজীবন  রঞ্জিত পরিচালিত মালায়ালাম চলচ্চিত্র লোহাম (২০১৫)-এ মৈত্রী চরিত্রে অভিনয়ের মাধ্যমে নিরঞ্জনা অনুপ অভিনয় জগতে আত্মপ্রকাশ করেন। ২০১৭ সালে মুক্তিপ্রাপ্ত রঞ্জিত বালাকৃষ্ণণ পরিচালিত মালায়ালাম ভাষার চলচ্চিত্র পুথান পানাম-এ নিরঞ্জনা মামুত্তি, ইনিয়া ইত্যাদি জনপ্রিয় অভিনেতাদের সাথে অভিনয় করেছিলেন। তিনি জিথিন জিথু পরিচালিত ২০১৮ সালের মালয়ালম চলচ্চিত্র কালা বিপ্লবম প্রণায়াম-এ তিনি আইশা আহমেদ চরিত্রে অভিনয় করেছিলেন। এই চলচ্চিত্রে আনসন পল, সাইজু কুরুপ এবং গায়ত্রী সুরেশ ইত্যাদি অভিনেতা-অভিনেত্রীরা প্রধান চরিত্রে অভিনয় করেছিলেন। ২০১৮ সালে তার প্রকাশিত অন্যান্য চলচ্চিত্রগুলির মধ্যে রয়েছে ইরা এবং বি. টেক।   চলচ্চিত্র তালিকা    চলচ্চিত্র  বছরচলচ্চিত্রভূমিকামন্তব্য২০১৫লোহামমৈত্রীপ্রথম চলচ্চিত্র২০১৭পুতান পানামমিয়াগুডালোচনাফিদাসি/ও সায়রা বানুঅরুন্ধতী২০১৮ইরাজেনিফারকলা বিপ্লবম প্রণয়মআইশা আহমেদবি.টেকঅনন্যা বিশ্বনাথ২০২১চতুর মুখম্সাফিয়া২০২২কিং ফিশমল্লিকা ও বৃন্দা২০২৩এনকিলুম চন্দ্রিকাচন্দ্রিকা রবীন্দ্রন২০২৪থাপ্পিঞ্চুকু তিরুগুভাদু ধন্যুডু সুমতীতেলুগু চলচ্চিত্রটার্বোসিথারাপল্লট্টি ৯০'স কিডসত্রয়ম্টিবিএদ্যা সিক্রেট ওমযান  বারমুডা   আভাল জয় ফুল এনজয়   স্বল্পদৈর্ঘ্য চলচ্চিত্র  বছর শিরোনাম পরিচালক মন্তব্য  ২০২০ কে-নওলেজ গ্রেস অ্যান্টনি ক্যামিও    ওয়েব সিরিজ  বছর শিরোনাম ভূমিকা ভাষা মন্তব্য ২০২৪ নাগেন্দ্রন'স হনিমুন সাবিত্রী মালায়ালাম ডিজনি+ হটস্টার    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তামিল চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:মালয়ালম চলচ্চিত্র অভিনেত্রী
মদমস্ত বরখা হলো ২০১৫ সালের ২৯ মে মুক্তিপ্রাপ্ত একটি ভারতীয় থ্রিলার চলচ্চিত্র। সিং মাল্টিমিডিয়া ক্রিয়েশনের ব্যানারে সন্দীপ রালে কর্তৃক প্রযোজিত এই ছবিটি পরিচালনা করেন যশপাল সিং।  কাহিনি-সারাংশ বরখা (লীনা কপূর) রণবীর (আশিষ যোশী) নামে এক সেনা জওয়ানের স্ত্রী। বরখাকে একা রেখে একটি জরুরি কাজে তাকে চলে যেতে হয়। একাকীত্বে ভরা একঘেয়ে বিবাহিত জীবনে বিতৃষ্ণ বরখার সঙ্গে তার স্বামীর বন্ধু আকাশের প্রণয় সম্পর্ক স্থাপিত হয়। কিন্তু বরখার ননদ নীতু তার ভাইয়ের অনুপস্থিতিতে বরখার সঙ্গে আকাশের সম্পর্কের কথা জানতে পারলে তাদের জীবনে সমস্যা ঘনিয়ে আসে।  কলাকুশলী একাংশ ভরদ্বাজ - আকাশ লীনা কপূর - বরখা আশিষ যোশী - রণবীর জোয়া রাঠোর - নীতু মুস্তাক খান মিথিলেশ চতুর্বেদী ফরিদা দাদি প্রকাশ বি. কাশ্যপ  তথ্যসূত্র  বহিঃসংযোগ    বিষয়শ্রেণী:২০১৫-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় থ্রিলার চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:মুম্বইয়ে ধারণকৃত চলচ্চিত্র
সেন্ট লুইস সিটি সকার ক্লাব (; সাধারণত সেন্ট লুইস সিটি এসসি এবং সংক্ষেপে সেন্ট লুইস সিটি নামে পরিচিত) হচ্ছে সেন্ট লুইস ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ওয়েস্টার্ন কনফারেন্সের অংশ হিসেবে প্রতিযোগিতা করে। এই ক্লাবটি ২০১৯ সালের ২০শে আগস্ট তারিখে প্রতিষ্ঠিত হয়েছে। ২২,৪২৩ ধারণক্ষমতাবিশিষ্ট সিটিপার্কে ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ আফ্রিকান সাবেক ফুটবল খেলোয়াড় ব্র্যাডলি কার্নেল এবং সভাপতির দায়িত্ব পালন করছেন ক্যারোলিন কিন্ডল। বর্তমানে সুইজারল্যান্ডীয় গোলরক্ষক রোমান বুর্কি এই ক্লাবের অধিনায়কের দায়িত্ব পালন করছেন।  তথ্যসূত্র  বহিঃসংযোগ      মেজর লিগ সকারে সেন্ট লুইস সিটি সকার ক্লাব   বিষয়শ্রেণী:সেন্ট লুইস সিটি সকার ক্লাব বিষয়শ্রেণী:২০১৯-এ প্রতিষ্ঠিত ফুটবল ক্লাব বিষয়শ্রেণী:২০১৯-এ মার্কিন যুক্তরাষ্ট্রে প্রতিষ্ঠিত বিষয়শ্রেণী:মার্কিন যুক্তরাষ্ট্রের ফুটবল ক্লাব বিষয়শ্রেণী:মেজর লিগ সকারের ক্লাব
মুকেশ চৌধুরী (জন্ম ৬ জুলাই ১৯৯৬) একজন ভারতীয় ক্রিকেটার। তিনি ৯ নভেম্বর ২০১৭-এ ২০১৭-১৮ রণজি ট্রফিতে মহারাষ্ট্রের হয়ে প্রথম-শ্রেণীর ক্রিকেটে অভিষেক করেন  তিনি ২০১৯-২০ বিজয় হাজারে ট্রফিতে মহারাষ্ট্রের হয়ে ৭ অক্টোবর ২০১৯-এ তার লিস্ট এ অভিষেক করেছিলেন। ২০১৯-২০ সৈয়দ মুশতাক আলী ট্রফিতে মহারাষ্ট্রের হয়ে ৮ নভেম্বর ২০১৯-এ তার টি-টোয়েন্টি অভিষেক হয়।  ২০২২ সালের ফেব্রুয়ারিতে, ২০২২ সালের ইন্ডিয়ান প্রিমিয়ার লিগ টুর্নামেন্টের নিলামে চেন্নাই সুপার কিংস তাকে কিনেছিল।   তথ্যসূত্র    বহিঃসংযোগ      Mukesh Chaudhary Biography   বিষয়শ্রেণী:চেন্নাই সুপার কিংসের ক্রিকেটার বিষয়শ্রেণী:মহারাষ্ট্রের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৬-এ জন্ম বিষয়শ্রেণী:রাজস্থানের ক্রিকেটার
হোর্হে পারেদেস (, ) একজন চিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় তালকা নাসিওনাল এবং চিলি জাতীয় দলের হয়ে গোলরক্ষক হিসেবে খেলেছিলেন।  হোর্হে ১৯১৬ সালে চিলির হয়ে আন্তর্জাতিক পর্যায়ে অভিষেক করেছিলেন; চিলির জার্সি গায়ে তিনি সর্বমোট ১ ম্যাচে অংশগ্রহণ করেছিলেন। তিনি চিলির হয়ে  সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন।  আন্তর্জাতিক ফুটবল হোর্হে কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে চিলির জাতীয় দলে অন্তর্ভুক্ত ছিলেন।  পরিসংখ্যান আন্তর্জাতিক  দল  সাল  ম্যাচ  গোল চিলি  ১৯১৬  ১  ০ সর্বমোট  ১  ০  তথ্যসূত্র  বহিঃসংযোগ    বিষয়শ্রেণী:চিলীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:চিলির আন্তর্জাতিক ফুটবলার বিষয়শ্রেণী:১৯১৬ দক্ষিণ আমেরিকান চ্যাম্পিয়নশিপের খেলোয়াড়
পেয়ার আহমেদ একজন বাংলাদেশী গণিতবিদ। তিনি জগন্নাথ বিশ্ববিদ্যালয়ের গণিত বিভাগের অধ্যাপক এবং চাঁদপুর বিজ্ঞান ও প্রযুক্তি বিশ্ববিদ্যালয়ের দ্বিতীয় উপাচার্য।   শিক্ষাজীবন  পেয়ার চট্টগ্রাম বিশ্ববিদ্যালয়ের গণিত বিভাগ থেকে স্নাতক ও স্নাতকোত্তর ডিগ্রি লাভ করেন। তিনি জাপানের ইয়ামাগাতা বিশ্ববিদ্যালয় থেকে পিএইচডি ডিগ্রি অর্জন করেন।   কর্মজীবন  পেয়ার আহমেদ ১৯৯৩ সালে বিসিএস শিক্ষা ক্যাডারে যোগদানের মাধ্যমে শিক্ষকতা শুরু করেন। পরবর্তীকালে, তিনি জগন্নাথ বিশ্ববিদ্যালয়ের গণিত বিভাগে যোগ দেন এবং ২০১২ সালে ওই বিভাগের অধ্যাপক পদে উন্নীত হন। জগন্নাথ বিশ্ববিদ্যালয় ছাড়াও তিনি দেশ-বিদেশের একাধিক বিশ্ববিদ্যালয়ে শিক্ষকতা করেছেন। অধ্যাপনার পাশাপাশি তিনি জগন্নাথ বিশ্ববিদ্যালয়ের সিন্ডিকেট সদস্য, অ্যাকাডেমিক কাউন্সিল সদস্য এবং বিজ্ঞান অনুষদের ডিনসহ বিভিন্ন গুরুত্বপূর্ণ দায়িত্ব পালন করেছেন। দেশী ও বিদেশী জার্নালে তার ৪০টির বেশি গবেষণাপত্র প্রকাশিত হয়েছে। ২০২৪ সালের ৭ নভেম্বর তিনি চাঁদপুর বিজ্ঞান ও প্রযুক্তি বিশ্ববিদ্যালয়ের দ্বিতীয় উপাচার্য হিসেবে নিয়োগ লাভ করেন এবং ৯ নভেম্বর আনুষ্ঠানিভাবে দায়িত্ব গ্রহণ করেন।   তথ্যসূত্র   বিষয়শ্রেণী:বাংলাদেশী গণিতবিদ বিষয়শ্রেণী:জগন্নাথ বিশ্ববিদ্যালয়ের শিক্ষক বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:চাঁদপুর বিজ্ঞান ও প্রযুক্তি বিশ্ববিদ্যালয়ের উপাচার্য
অসীম চৌধুরী একজন ব্রিটিশ কৌতুক অভিনেতা, লেখক, পরিচালক এবং অভিনেতা যিনি বিবিসি মকুমেন্টারি সিরিজ পিপল জাস্ট ডু নাথিং-এ চাবুডি জি চরিত্রে অভিনয় করার জন্য সবচেয়ে বেশি পরিচিত, যেটি তিনি সহ-নির্মিত করেছিলেন। এই ভূমিকার জন্য, তিনি একটি রয়্যাল টেলিভিশন সোসাইটি পুরস্কার জিতেছিলেন এবং দুটি ব্রিটিশ একাডেমি টেলিভিশন পুরস্কারের জন্য মনোনীত হন।   তথ্যসূত্র    বহিঃসংযোগ           বিষয়শ্রেণী:জীবিত ব্যক্তি বিষয়শ্রেণী:এশীয় বংশোদ্ভূত ব্রিটিশ অভিনেতা বিষয়শ্রেণী:ব্রিটিশ কৌতুকাভিনেতা বিষয়শ্রেণী:ব্রিটিশ অভিনেতা বিষয়শ্রেণী:ইংরেজ অভিনেতা বিষয়শ্রেণী:১৯৮০-এর দশকে জন্ম বিষয়শ্রেণী:পাঞ্জাবি বংশোদ্ভূত ইংরেজ ব্যক্তি
৪৬০ থেকে ৪৫০ কোটি বছর পর্যন্ত বিস্তৃত পৃথিবীর প্রারম্ভিক সময়টাকে ক্রিপ্টিক বা লুকায়িত যুগ বলে। এটি হচ্ছে হ্যাডিয়ান মহাকালের সবচেয়ে প্রাচীন যুগ। ক্রিপ্টিক যুগ এবং পরবর্তী ব্যাসিন গ্রুপের যুগের মধ্যকার কোনো নমুনা সংরক্ষিত হয় নি।Harland, Walter Brian , et al. (1989) A Geologic Time Scale 1989 Cambridge University Press, Cambridge, UK,  Fig. 1.7 on page 10 যে চাঁদের অবস্থা দেখে এই যুগের ছবি আঁকা হয় সেই চাঁদে ও এই যুগের বৈশিষ্ট্য তেমন সংরক্ষিত হয়নি। মঙ্গলগ্রহ মাপের একটা গ্রহাণু সাথে পৃথিবীর সংঘর্ষের ফলে হয়তো এই যুগে চাঁদের সৃষ্টি হয়েছিল। চাঁদ তখন আরো কাছে ছিল যা ধীরে ধীরে বর্তমানে দূরত্বে গেছে। যাহোক পৃথিবী তখনও তৈরি হচ্ছে। ৬ থেকে ৮ কোটি বছর পর ক্রিপ্টিক যুগের শেষ দিকে ভূগঠন শেষ হয়। ধুমকেতু আর পৃথিবীর গ্যাস নিঃশ্বাস থেকে পাওয়া জল বাস্পাকারে আবহমন্ডলে ছড়িয়ে পড়েছে।  আরও দেখুন  Geological time scale (Earth) Lunar geologic time scale  তথ্যসূত্র    বহিঃসংযোগ "Cryptic" Geowhen Database  *01 বিষয়শ্রেণী:Geologic time scales of Earth বিষয়শ্রেণী:Lunar geologic periods
ডান|থাম্ব| ১৯২১ সালে লেবার পার্টির সম্মেলনে কেলি উইলিয়াম টমাস কেলি (২১ জুন ১৮৭৪ – ১৩ মার্চ ১৯৪৪) একজন ব্রিটিশ শ্রম রাজনীতিবিদ ছিলেন।  কেলি অ্যামালগামেটেড সোসাইটি অফ ইঞ্জিনিয়ার্স -এ সক্রিয় ছিলেন, ১৯০৩ থেকে ১৯১৩ সাল পর্যন্ত এর এক্সিকিউটিভ কাউন্সিলে এবং এর ম্যানচেস্টার শাখার সভাপতি হিসাবে কাজ করেছিলেন। তারপরে তিনি ওয়ার্কার্স ইউনিয়নের জন্য লন্ডনের সংগঠক হিসাবে কাজ খুঁজে পান, যেখানে সালিশে তার দক্ষতা স্বীকৃত হয়েছিল। ১৯১৬ সালে, ইউনিয়ন কেলির নেতৃত্বে একটি আরবিট্রেশন বিভাগ প্রতিষ্ঠা করে।  কেলি লেবার পার্টির সমর্থক ছিলেন, যার জন্য তিনি ১৯১৮, ১৯২২ এবং ১৯২৩ সালে দুবার ইয়োভিলে ব্যর্থভাবে দাঁড়িয়েছিলেন। ১৯২৪ সালে, তিনি পরিবর্তে ১৯২৪ সালে রচডেলে প্রতিদ্বন্দ্বিতা করেছিলেন, যার জন্য তিনি নির্বাচিত হন, ১৯৩১ সাল পর্যন্ত দায়িত্ব পালন করেন, যখন তিনি পরাজিত হন। তিনি ১৯৩৪ সালে লন্ডন কাউন্টি কাউন্সিলে একজন অ্যাল্ডারম্যান হিসাবে নিযুক্ত হন, কিন্তু এটি তাকে ১৯৩৫ সালে আবার রচডেল আসনে জয়ী হতে বাধা দেয়নি। তিনি ১৯৪০ সালের জুলাই মাসে পদত্যাগ করেন, কিন্তু ১৯৪৪ সালে মৃত্যুর আগ পর্যন্ত তিনি লন্ডন কাউন্টি কাউন্সিলে ছিলেন।Stenton, Michael; Lees, Stephen (1979). Who's Who of British Members of Parliament. Vol. III. Brighton: Harvester Press. pp. 194–195. ISBN 0855273259.   তথ্যসূত্র       বহিঃসংযোগ        বিষয়শ্রেণী:লন্ডন কাউন্টি কাউন্সিলের সদস্য বিষয়শ্রেণী:রচডেলের যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:যুক্তরাজ্যের সংসদ সদস্য ১৯২৯-১৯৩১ বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:১৯৪৪-এ মৃত্যু বিষয়শ্রেণী:১৮৭৪-এ জন্ম বিষয়শ্রেণী:পরিবহন ও সাধারণ শ্রমিক ইউনিয়ন সমর্থিত সংসদ সদস্য
মস্ত () রাম গোপাল বর্মা পরিচালিত ১৯৯৯ সালের ভারতীয় হিন্দি ভাষার সঙ্গীতধর্মী প্রণয়মূলক চলচ্চিত্র। এতে শ্রেষ্ঠাংশে অভিনয় করেন উর্মিলা মাতন্ডকর ও নবাগত আফতাব শিবদাসানি। আফতাব শিবদাসানি শ্রেষ্ঠ নবাগত অভিনেতা বিভাগে জি সিনে পুরস্কার ও স্ক্রিন পুরস্কার লাভ করেন।  অভিনয়শিল্পীদল  আফতাব শিবদাসানি - কৃষ্ণকান্ত মাথুর "কিট্টু"  উর্মিলা মাতন্ডকর - মল্লিকা  দলিপ তাহিল - মাথুর সাহেব, কিট্টুর বাবা  স্মিতা জয়কর - শারদা মাথুর, কিট্টুর মা  গোবিন্দ নামদেব - তোলুরাম, মল্লিকার মামা  অন্তরা মালী - নিশা  শীতল সুবর্ণা - নিক্কি মাথুর, কিট্টুর বোন  রাজু মাবানি - ইনস্পেক্টর  নীরজ বোরা - উসমান ভাই, ক্যাফের মালিক  স্নেহল দাবি - অটোরিকশা চালক  নিতিন রাইকওয়ার - ক্যাফের কর্মী  বিজয় মৌর্য - ক্যাফের কর্মী  রাজপাল যাদব - ক্যাফের কর্মী  টেডি মৌর্য - ক্যাফের কর্মী  তপন ভাট - ক্যাফের কর্মী  সমালোচকদের প্রতিক্রিয়া প্ল্যানেট বলিউডের এক পর্যালোনায় মোহাম্মদ আলি ইকরাম চলচ্চিত্রটিকে ৫-এ ৫ তারকা প্রদান করে লিখেন, "মস্ত দেখা একই সাথে (পাগল) চলচ্চিত্র ভক্তকুল ও রূপকথার গল্প দেখার মত।" তিনি রাম গোপাল বর্মার পরিচালনা, প্রধান চরিত্রে আফতাব শিবদাসানি ও উর্মিলা মাতন্ডকরের অভিনয়, এবং পিযূষ শর্মার চিত্রগ্রহণের প্রশংসা করেন।  তথ্যসূত্র  বহিঃসংযোগ       বিষয়শ্রেণী:১৯৯৯-এর চলচ্চিত্র বিষয়শ্রেণী:১৯৯০-এর দশকের প্রণয়মূলক সঙ্গীতধর্মী চলচ্চিত্র বিষয়শ্রেণী:১৯৯০-এর দশকের হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় প্রণয়মূলক সঙ্গীতধর্মী চলচ্চিত্র বিষয়শ্রেণী:রাম গোপাল বর্মা পরিচালিত চলচ্চিত্র বিষয়শ্রেণী:১৯৯০-এর দশকের প্রণয়ধর্মী সঙ্গীতধর্মী চলচ্চিত্র বিষয়শ্রেণী:ভারতীয় প্রণয়ধর্মী সঙ্গীতধর্মী চলচ্চিত্র
সামপ্লেস এলস (English: Someplace Else), হল একটি পাব, যা ভারতে কলকাতার পার্ক স্ট্রিটে অবস্থিত। এই পাবে রয়েছে বিভিন্ন ধরনের পানীয় এবং খাবার কাস্টমারদের জন্য। ১৯শে আগস্ট ১৯৯৪ সাল থেকে অর্থাৎ যখন থেকে এটি তৈরি হয়েছে তখন থেকেই পাব সংস্কৃতির দুনিয়াতে সামপ্লেস এলস রাজ করে গেছে এই শহর কলকাতায়। ভারত-এর অন্যান্য পাবেদের থেকে এটি একটু আলাদা কারণ এই পাবে সর্বদা লাইভ কনসার্ট চলে প্রতি রাতে। এই পাবটি বছরে ৩২৮৫ ঘণ্টার লাইভ কনসার্ট করে যা ভারত এমনকি এশিয়ার সমস্ত পাবেদের থেকে সর্বাধিক। (প্রতিদিন প্রায় ৯ ঘণ্টার লাইভ কনসার্ট)  ভূমিকা সামপ্লেস এলস শহরের সবথেকে ভালো ব্যান্ডের দ্বারা লাইভ কনসার্ট হোস্ট করে যেখানে থাকে বিভিন্ন রকমের সঙ্গীত এই পাবটি পার্ক হোটেলের মধ্যে অবস্থিত এবং অন্যতম ঐতিহ্যপূর্ণ স্থান এই শহর কলকাতায়। এই পাবে পাবেন পানীয়, লাঞ্চ এবং ডিনার। বিখ্যাত ব্যান্ড স্কিনি অ্যালি, হিপ পকেট, লৌ মাজয়া, প্রেস্তোরিকা, পরিক্রমা, ইন্ডিয়ান ওসান, ক্রসউইন্ডস, আন্ডারগ্রাউন্ড অথরিটি, দেম ক্লোনস এবং আরও আন্তর্জতিক গানের ব্যান্ড এই পাবে পারফর্ম করে গেছে।  মুক্ত মাইক সেশন মুক্ত মাইক সেশন বা ওপেন মাইক সেশন এই জায়গায় প্রতিমাসে একবার করে হয়, এবং সেখানে যেকোনো ব্যান্ড না সঙ্গীত শিল্পী পারফর্ম করতে পারে। এটা প্রধানত শুরু হয় সন্ধ্যে ৬ টা থেকে এবং শেষ হয় রাত ৯ টায়। এখানে অনেক স্কুলের ব্যান্ড সুযোগ পায় তাদের প্রতিভা দেখাবার জন্য। এই সেশনটি পরিমিত নয় শুধুমাত্র সঙ্গীতে, সঙ্গীতের সাথে থাকে আসল কবিতা, স্ট্যান্ড-আপ কমিটি এবং একক অভিনয়ের। ভালো পারফর্ম করলে সেই ব্যান্ড বাঁ শিল্পী সামপ্লেস এলসে প্রতিদিন গান গাইবার বা পারফর্ম করার সুযোগ পাবে।   প্রধান ইভেন্টসমূহ    সামপ্লেস এলস - প্রোফেশনাল রেটিং সোর্স রিভিউ সোর্স  রেটিং ইয়াহু! লোকাল   মাউথসাট.কম   ওয়ার্ল্ডসবেস্টবার.কম   টাইমসসিটি.কম   সিটিপ্যালস.কম   বার্প.কম   বাজইনটাউন.কম   অ্যাবাউট.কম     আরোরা জেনের T2 ব্যান্ডের সাথে পারফর্ম সামপ্লেস এলসে    লোরা মার্লিং মামফর্ড এন্ড সনস-এর সাথে    ডাব এফ.এক্স. সামপ্লেস এলসে    কলকাতা অটাম মিউজিক ফেস্টিবেল ২০১০    রক মিউজিক ফেস্টিবেল   দ্য পাল্প সোসাইটি সামপ্লেস এলসে    ট্যালেন্ট হান্ট ১১ তম অ্যানিভার্সারি    ১৬ তম অ্যানিভার্সারি সেলিব্রেশন    কিংফিসার পাব রক ফেস্ট    এছাড়াও দেখুন   বাঙলা রক  প্রিন্সেন্টন ক্লাব  তন্ত্র   তথ্যসূত্র    আরও পড়ুন    বহিঃসংযোগ   The Park Hotels        বিষয়শ্রেণী:ভারতের সঙ্গীতের জায়গাসমূহ বিষয়শ্রেণী:কলকাতার রেস্টুরেন্টসমূহ
সালফাইড (আমেরিকান ইংরেজি: sulfide; ব্রিটিশ ইংরেজি: sulphide) বলতে গন্ধক বা সালফার নামক মৌলের অজৈব ঋণাত্মক আয়ন S^{2-}, অথবা এক বা একাধিক S^{2-} আয়ন-বিশিষ্ট কোন যৌগ বোঝায়। সালফাইড লবণসমূহ ক্ষয়কারক প্রকৃতির। সালফাইড বলতে অজৈব ও জৈব যৌগসমূহের বৃহত্তর গোত্র, যেমন- লেড সালফাইড, ডাইমিথাইল সালফাইড ইত্যাদিও নির্দেশ করে। হাইড্রোজেন সালফাইড (H_2S) এবং বাই-সালফাইড (SH^-) হচ্ছে সালফাইডের অনুবন্ধী অম্ল।   তথ্যসূত্র   বহিঃসংযোগ  বিষয়শ্রেণী:অ্যানায়ন বিষয়শ্রেণী:জারণ বিষয়শ্রেণী:সালফাইড বিষয়শ্রেণী:কার্যকরী মূলক বিষয়শ্রেণী:সালফার আয়ন
thumb|180px|“স্বাধীনতা পুরস্কার”-এর স্বর্ণ পদক  সমাজসেবায় স্বাধীনতা পুরস্কার বাংলাদেশের জাতীয় জীবনে সমাজ ও জনগণের কল্যাণে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। এদেশের সমাজের কল্যাণ ও জনসেবার ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই আবদুল হামিদ খান ভাসানী'কে সমাজকল্যাণে ও এনায়েত করিম'কে জনসেবায় মরণোত্তর “স্বাধীনতা পুরস্কার” প্রদান করা হয়।   বিজয়ীদের তালিকা  +চাবি  মরণোত্তর সম্মাননা  বছর চিত্র বিজয়ী পুরস্কারপ্রাপ্তির কারণ সূত্র ১৯৭৭ 75px মওলানা আবদুল হামিদ খান ভাসানী ()  (১২ ডিসেম্বর ১৮৮০ – ১৭ নভেম্বর ১৯৭৬) তৃণমূল রাজনীতি ও গণমানুষের নেতা   এনায়েত করিম ()  (১৯২৭ – ১৯৭৪) যুদ্ধবন্দী বিনিময়ে অনন্য অবদান  ১৯৭৮ 75px প্রয়াত রনদা প্রসাদ সাহা ()  (১৫ নভেম্বর ১৮৯৬ – ৭ মে ১৯৭১) দানবীর ও মানবসেবায় অনন্য অবদান  75px ডা. মোহাম্মদ ইব্রাহিম ()  (১ জানুয়ারি ১৯১১ –  ৬ সেপ্টেম্বর ১৯৮৯) ডাযাবেটিস রোগীদের সেবায় অনন্য অবদান  ১৯৭৯  তাহেরা কবির ছিন্নমূল মানুষদের সেবায় অনন্য অবদান  ১৯৮০  জহির উদ্দিন জনসেবা  ১৯৮১  মেজর আবদুল গণি ()  (১ ডিসেম্বর ১৯১৫ – ১২ নভেম্বর ১৯৫৭) জনসেবা   শামসুন নাহার মাহমুদ ()  (১৯০৮ – ১০ এপ্রিল ১৯৬৪) সমাজসেবা  ১৯৮২  কাজী মোহাম্মদ মোশারফ হোসেন () জনসেবা   ফিরোজা বারী সমাজসেবা  ১৯৮৩ দেওয়া হয় নি ১৯৮৪  কুমুদিনী ওয়েলফেয়ার ট্রাস্ট সমাজসেবা  ১৯৮৫  জেনারেল মোহাম্মদ আতাউল গণি ওসমানী ()  (১ নভেম্বর ১৯১৮ – ১৬ ফেব্রুয়ারি ১৯৮৪) সমাজসেবা  ১৯৮৬ দেওয়া হয় নি ১৯৮৭  এম. হোসেন আলী  (১ ফেব্রুয়ারি ১৯২৩ – ২ জানুয়ারি ১৯৮১) জনসেবা  ১৯৮৮  মোঃ নূরুল আলম () জনসেবা  ১৯৮৯ দেওয়া হয় নি ১৯৯০ দেওয়া হয় নি ১৯৯১ দেওয়া হয় নি ১৯৯২ দেওয়া হয় নি ১৯৯৩ দেওয়া হয় নি ১৯৯৪ দেওয়া হয় নি ১৯৯৫  সৈয়দা ইকবাল মান্দ বানু সমাজসেবা  ১৯৯৬  আঞ্জুমান মফিদুল ইসলাম জনসেবা  ১৯৯৭ 75px জাহানারা ইমাম সমাজসেবা সৈয়দ মোহাম্মদ হোসেনসমাজসেবা ১৯৯৮দেওয়া হয়নি ১৯৯৯ বেগম বদরুন্নেসা আহমদ ()সমাজসেবা ২০০০     ২০০১     ২০০২     ২০০৩     ২০০৪     ২০০৫     ২০০৬     ২০০৭     ২০০৮     ২০০৯     ২০১০     ২০১১     ২০১২     ২০১৩     ২০১৪     ২০১৫     ২০১৬     ২০১৭     ২০১৮     ২০১৯     ২০২০     ২০২১     ২০২২       আরও দেখুন   স্বাধীনতা পুরস্কার;  সমাজসেবায় স্বাধীনতা পুরস্কার।   তথ্যসূত্র    বহিঃসংযোগ   ১৯৭৭ সাল থেকে স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা।  বিষয়শ্রেণী:স্বাধীনতা পুরস্কার বিষয়শ্রেণী:১৯৭৭-এ প্রবর্তিত পুরস্কার বিষয়শ্রেণী:১৯৭৭-এ বাংলাদেশে প্রতিষ্ঠিত
জর্জ হ্যারল্ড অলিভার কিউসি (২৪ নভেম্বর ১৮৮৮ - ২২ সেপ্টেম্বর ১৯৮৪) ছিলেন একজন ব্রিটিশ প্রকৌশলী, ব্যারিস্টার এবং রাজনীতিবিদ। তিনি দীর্ঘদিন ধরে ইলকেস্টনের সংসদ সদস্য (এমপি) ছিলেন এবং অল্প সময়ের জন্য একজন জুনিয়র সরকারি মন্ত্রী হিসেবে দায়িত্ব পালন করেছিলেন।   সংসদীয় প্রার্থী  ১৯১৮ সালের সাধারণ নির্বাচনে অলিভার ডার্বির খুব বেশি দূরে নয় এমন একটি এলাকা ইলকেস্টনে প্রতিদ্বন্দ্বিতা করেছিলেন। তিনি কোয়ালিশন লিবারেলের জেইবি সিলির সাথে সরাসরি লড়াই করেছিলেন, কিন্তু ১,৬৯৮ ভোটে হেরে যান। তিনি নির্বাচনী এলাকার সাথে জড়িত ছিলেন এবং ১৯২১ সাল থেকে তিনি শ্রমিক ইউনিয়নের সাংগঠনিক এজেন্ট ছিলেন।  ১৯২২ সালের সাধারণ নির্বাচনে তাকে আবার প্রার্থী হিসেবে গ্রহণ করা হয়। এবার তিনি ১,০৮৪ ভোটে জয়ী হন।   পুনঃনির্বাচিত  ১৯২৩ সালে তিনি পুনঃনির্বাচিত হন এবং লেবার সরকারের সময় তিনি জাতীয় ন্যূনতম মজুরির দাবিতে একটি প্রস্তাব সমর্থন করেন।The Times, 5 March 1924. তিনি দাতব্য বিনোদনের জন্য বিনোদন শুল্ক থেকে অব্যাহতি সমর্থন করেছিলেন।The Times, 1 July 1924. লেবার সরকার অনাস্থা ভোটে হেরে যাওয়ার পর, অলিভার আবার ১৯২৪ সালের সাধারণ নির্বাচনে নির্বাচিত হন। তিনি ট্রেড ইউনিয়ন আইনজীবী হিসেবে পুনরায় প্রশিক্ষণ নেওয়ার সিদ্ধান্ত নিয়েছিলেন। ১৯২৭ সালে মিডল টেম্পল তাকে বারে ডাকে।The Times, 27 January 1927. এর কিছুক্ষণ পরেই তিনি স্বরাষ্ট্র সচিবকে তার নির্বাচনী এলাকার একজন সদস্যকে হত্যার দায়ে দোষী সাব্যস্ত করার পরিকল্পিত ফাঁসি বন্ধ করতে রাজি করান।"Date Of An Execution Cancelled.", The Times, 2 April 1927.  ১৯৩০ সালের মার্চ মাসে অলিভার বেসামরিক বিমান পরিবহনের উন্নয়নের উপর একটি বিতর্ক শুরু করেন।"Air Policy", The Times, 19 March 1930. তিনি রবিবারে সিনেমা হল খোলার পক্ষে ছিলেন।"Cinemas On Sunday How M.P.S Voted", The Times, 22 April 1931. তিনি নির্বাচনে মোটর গাড়ি ব্যবহারের উপর বিধিনিষেধও সমর্থন করেছিলেন। তিনি যুক্তি দিয়েছিলেন যে এটি ধনী ও দরিদ্রের মধ্যে ভারসাম্য সামঞ্জস্য করার সুযোগ নিচ্ছে।The Times, 23 April 1931. তবে ১৯৩১ সালের সাধারণ নির্বাচনে অলিভার রক্ষণশীলদের ভূমিধসের বিরুদ্ধে টিকে থাকতে পারেননি: সর্বজনীন ভোটাধিকারের সময় সমান নিকটতম নির্বাচনের ফলাফলে তিনি মাত্র দুটি ভোটে হেরে যান।F. W. S. Craig, "British Electoral Facts 1832-1987", Parliamentary Research Services, 1989.   উৎস    এম. স্টেনটন এবং এস. লিস, "হু ইজ হু অফ ব্রিটিশ এমপিস" খণ্ড। IV (হারভেস্টার প্রেস, ১৯৮১)  "হু ওয়াজ হু", এ অ্যান্ড সি ব্ল্যাক  "টাইমস হাউস অফ কমন্স, ১৯২৯"   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:যুক্তরাজ্যের সংসদ সদস্য ১৯২৯-১৯৩১ বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:যুক্তরাজ্যের সংসদ সদস্য ১৯২৩-১৯২৪ বিষয়শ্রেণী:যুক্তরাজ্যের সংসদ সদস্য ১৯২২-১৯২৩ বিষয়শ্রেণী:পরিবহন ও সাধারণ শ্রমিক ইউনিয়ন সমর্থিত সংসদ সদস্য বিষয়শ্রেণী:অ্যাটলি সরকারের মন্ত্রী, ১৯৪৫-১৯৫১ বিষয়শ্রেণী:ডার্বিশায়ারের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:১৯৮৪-এ মৃত্যু বিষয়শ্রেণী:১৮৮৮-এ জন্ম বিষয়শ্রেণী:ডার্বিশায়ারের কাউন্সিলর
মদন দত্ত বা মদনমোহন দত্ত ( পরবর্তীতে 'মদনমল্ল' ও শেষে রাজা 'মদন রায়')   ছিলেন যশোহররাজ  প্রতাপাদিত্য গুহরায়ের  রায়বেঁশে পদাতিক  ঢালবাহিনীর সেনানায়ক। ষোড়শ শতকে আদিগঙ্গার তীরবর্তী কালীঘাট হতে দক্ষিণ বিস্তৃত অঞ্চলে জনপদ প্রতিষ্ঠিত হয়। তন্মধ্যে প্রসিদ্ধ কায়স্থ সমাজ অধ্যুষিত মাহিনগরের দু-ক্রোশ (প্রায় সাড়ে ছয় কিলোমিটার) উত্তরে বিস্তীর্ণ জঙ্গলাকীর্ণ ভূভাগ হাসিল করে মদনমোহন গড়-ঘেরা প্রাসাদ নির্মাণ করেন এবং সমগ্র দক্ষিণ অঞ্চলের উপর কর্তৃত্ব স্থাপন করেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৩৮,  ফরিদপুরের কোটালীপাড়া হতে পাশ্চাত্য বৈদিক শ্রেণীর ব্রাহ্মণদের এবং যশোরের ও নবদ্বীপ হতে দাক্ষিণাত্য শ্রেণীর ব্রাহ্মণদের এনে জনপদ স্থাপন করেন। তাঁর প্রতিষ্ঠিত বসতি অঞ্চল বর্তমানে দক্ষিণ চব্বিশ পরগনার রাজপুর নামে আজও পরিচিত। সংস্কৃতি চর্চায় প্রসিদ্ধি লাভ করে লোকালয়টি। এমনকি অঞ্চলটি দক্ষিণের নবদ্বীপ নামে পরিচিতি পায়। মদন স্বহস্তে ভল্লুক মেরে মহারাজ প্রতাপাদিত্যের কাছ থেকে মল্ল উপাধি লাভ করেন। সেই উপাধি হতেই তৎকালীন চব্বিশ পরগনা জেলার তাঁর অধীনস্থ এবং কর্তৃত্বের ভূভাগ    মদনমল্ল পরগনা হিসাবে গণ্য হয়। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৮৫,  কালক্রমে প্রভাব ও প্রতিপত্তিতে তিনি  ভূস্বামী হয়ে "রায়" উপাধি নেন এবং রাজপুরের রাজা হন। একবার তিনি এক বিপদের সম্মুখীন হন। এক মতে তিনি গুরুতর অসুস্থ হন এবং  পীর মোবারক গাজী তাকে বিপদমুক্ত বা সুস্থ করে তোলেন  এবং ভিন্ন আর এক মতে রাজা মদন রায় তৎকালীন বাংলার শাসনকর্তা শায়েস্তা খাঁর (মতান্তরে মুর্শিদকুলি খাঁর) দণ্ড হতে পীর মোবারক গাজীর কৃপায় মুক্তি পান। কৃতজ্ঞতাস্বরূপ রাজা মদন রায় বাঁশরার জঙ্গল হাসিল করে বড়ো গাজী খাঁকে একটি মসজিদ নির্মাণ করে দেন। ক্যানিং অঞ্চলের সেটিই বিখ্যাত ঘুটিয়ারি শরীফ। তিনি শরীফের ব্যয়নির্বাহের জন্যও বহু শত বিঘা জমি পীরোত্তর হিসাবে দান করেন।   তথ্যসূত্র  বিষয়শ্রেণী:১৬শ শতাব্দীর হিন্দু বিষয়শ্রেণী:বাঙালি হিন্দু বিষয়শ্রেণী:বাংলার ইতিহাস বিষয়শ্রেণী:পশ্চিমবঙ্গের ইতিহাস
আভিধানিক বাগর্থবিজ্ঞান বা আভিধানিক শব্দার্থবিজ্ঞান () ভাষাবিজ্ঞানের একটি শাখা যেখানে আভিধানিক শব্দগুলি কীভাবে কী কী অর্থের সাথে সংশ্লিষ্ট হয়, তার তাত্ত্বিক আলোচনা করা হয়।Pustejovsky, J. (2005) Lexical Semantics: Overview in Encyclopedia of Language and Linguistics, second edition, Volumes 1-14Taylor, J. (2017) Lexical Semantics. In B. Dancygier (Ed.), The Cambridge Handbook of Cognitive Linguistics (Cambridge Handbooks in Language and Linguistics, pp. 246-261). Cambridge: Cambridge University Press.    তথ্যসূত্র    গ্রন্থপঞ্জি   D.A. Cruse. Lexical Semantics Cambridge University Press, 1986.  Pustejovsky, James, The Generative Lexicon, 1995, MIT Press; presents a theory of lexical semantics.    বিষয়শ্রেণী:ভাষাবিজ্ঞান বিষয়শ্রেণী:বাগর্থবিজ্ঞান